
SPIR1TISTI 

,Ja sitte pitää tapahtuman, että minä tahdon vuodattaa minun Henkeni kaiken lihan päälle; ja teidän poikanne ja 
tyttärenne pitää ennustaman, teidän vanhimpanne pitää unia uneksuman ja teidän nuorukaisenne pitää näkyjä 
näkemän*'. Joelin kirjan 2:28. 

Spiritualistinen aikakauslehti spiritismiä ja sitä lähellä olevien psykil- 
listen kysymysten käsittelyä varten. 

Spiritismi. 

Spiritismi ei ole mitään uutta — se on vanhaa, ikuista ilmestystä — 
muodot ilmestyksille vain vaihtelevat meidän tajuntamme ja kehityskantamme 
mukaan. Me nousemme porras portaalta ylöspäin ja näköalamme sitä myö¬ 
den myöskin laajenee ja me voimme heittää katseemme yhä kauemmaksi 
ympärillemme. 

Spiritistisiä ilmiöitä — eli sellaisia tapauksia, joita tällaisella nimityk¬ 
sellä tarkoitetaan — on ollut nähtävinä kaikkina aikoina ennen nykyistä 
spiritististä liikettäkin. Näistä ilmiöistä kerrotaan kaikkien kansojen vanhoissa 
kertomuksissa sekä kirjoissa ja meidän raamattummekin on tällaisia ihme¬ 
kertomuksia täynnänsä. Aikoina, jolloin uskottiin olevan suoranaista yhteyttä 
jumalain ja ihmisten välillä, ei näitä ilmiöitä niinkään ihmetelty kun nykyään 
ihmetellään; kaikki yliluonnollinen — eli oikeammin yliaistillinen — oli vaan 
muka näitten jumalallisten olentojen tekoa ja vaikutusta. Myöhemmin, kun 
kristinusko oli pääsnyt vallitsevaksi, luettiin kaikki „ihmeet“ pyhimyksien ja 
profeettain ansioksi, mutta kun profeetat kävivät har-inaisemmiksi, niin 
alkoi kristillinen kirkko katsella tällaisia „ihmeitä“ „heh iläisten“ tekemiksi. 

Kaikkina aikoina on kuitenkin selitetty ja myöskin uskottu, että kuol¬ 
leitten henget olivat jonkunlaisessa tekemisissä näitten „ihmeitten“ — eli 
yliaistillisten — tapahtumien kanssa, ja tämä usko on nyt vahvistunut spiritis¬ 
min kautta. Suomen kansakin on aina uskonut kuolleitten voivan vielä kuo¬ 
lemansa jälkeen liikkua, toimia ja näyttäytyä eloon jääneille. Meillähän on 
ollut paljon kansan miehiä ja naisia, jotka ovat olleet ,,loveen“ lankeavia ja 
selvänäköisiä (klärvoajanteja). Eikä ainoastaan meillä, vaan kaikilla kansoilla 
on tuhansia kertomuksia kuolleitten hengistä, jotka ovat näyttäytyneet ruu¬ 
miillisen kuolemansa jälkeen. 

Kirkko opettajineen ei tunnusta spiritismiä juuri pääasiallisesti sentäh- 
den, että se on näyttänyt vääräksi heidän teologis-materialistisen oppinsa 
siitäkin, että: ,,kuolleet ovat kuolleita 1 ' siksi kunnes he herätetään „viimeiselle 
tuomiolle". Mutta kirkko opettajineen on saanut väistyä askele askeleelta 
kaikilla aloilla. Se on saanut tunnustaa, että raamattua ei saa ymmärtää 
kirjaimen mukaan, vaan on sen kirjoituksissa kätkettynä totuus allegoristen 
ilmoitusten takana, joita etsivät kyllä löytävät; 3 ) — se on saanut tunnustaa, 
että maa on pyöreä pallo äärettömässä avaruudessa, luotu miljoonien vuo¬ 
sien kehityksen alaisena; — että luonnossa löytyy toimimassa lakeja, joita 
emme nykyisillä aistimillamme kykene käsittämään kaikessa suuruudessaan. 
Kirkko on aina tahtonut pysytellä ahdasmielisessä suvaitsemattomuudessa, 
polttaen roviolla totuuden julistajia, vaikka se olisi useinkin voittanut sillä, 
että olisi tunnustanut totuuden, eli oikeammin: tunnustanut kykenemättö¬ 
myytensä osoittamaan totuutta. 

Kirkko on kaikkeuden Suuren Ylläpitäjän, Luojan, kuvitellut itselleen 
inhimilliseltä näkökannaltaan ja opettanut hänestä ahdasmielisenä hallitsijana, 
tyrannina, joka on vaatinut sokeaa uskoa ja ottamaan tätä varten »järjen van¬ 
gikseen" — eli siis »kaivamaan maahan uskotun leiviskänsä", käyttääkseni 
Kristuksen vertausta. 

Lohdutuksen Henki, jonka me spiritismin kautta olemme saaneet Kris¬ 
tuksen lupauksen mukaan, on kuitenkin antanut tietää vielä uudestaan, että 
meillä on rakas Isä, joka johdattaa meitä täydellisyyteen. Hän on luonut 
kaikkeuden sekä lait, jotka johtavat ja ohjaavat kaikessa; että meistä itses¬ 
tämme ainoastaan riippuu kuinka nopeasti edistymme kehityksessämme täy¬ 
dellisyyttä kohden, johon Kristus on antanut osoitteen: »Olkaat puhtaat tei¬ 
dän ajatuksissanne, puheissanne ja toimissanne". 

Lohdutuksen Henki on tuonut meille uutta toivoa masentuneisiin mie¬ 
liin ja niille, jotka ovat ymmärtäneet äänensä, sydämmen suloista rauhaa. 

Kaikkialla kaikuvat nyt henkien äänet julistaen ihmiskunnalle rakkaasta 
Isästämme ja ihmisen kuolemattomuudesta — ja jolla on korvat kuulla se 
kuulkoon, sillä Jumalan valtakunta on nyt lähestynyt ja lähestyy yhä lä¬ 
hemmäksi. 


Kirkollisten n. s. uskovaisten puolelta, jotka — muistamatta Kristuksen 
sanoja: »älkäät tuomitko, ettei teitä tuomittaisi" — ovat aina valmiina tuo- 
mioittensa kanssa »helvetin kadotukseen", olemme saaneet kuulla hyvinkin 
karkeita syytöksiä »perkeleen palvelijoina" y. m. 

Tosiaankin! Onkohan perkele nousnut perkelettä vastaan ja valtakunta 
valtakuntaa vastaan"? Jos niin on, on »uskovaisilla" syytä iloita tästä, sillä 

’) Heprealaiset kirjaimet ovat myöskin samalla numeroita ja näitä voidaan käyttää 
„kaksimielisesti". Kor. luk, huomautus. 

„se valtakunta silloin hajoaa" — ja hekin pääsevät ,,perkeleeltä" rauhaan, 
ettei se ole viettelemässä heidän ,,heikkoa lihaansa" syntiin. 

Spiritismi ei ole mitään uskontoa tai lahkoa mistään uskonnosta; se 
on ainoastaan määrätty kanta eräissä kysymyksissä. Silti se ei ole kuitenkaan 
missään kohdassa ristiriidassa kristinopin kanssa, eikä kiellä mitään tämän 
perustotuuksista. Mutta spiritismi ei tunnusta kirkollisia dogmeja, jotka ovat 
ihmisten laatimia. Spiritismi noudattaa täydellisesti Jesuksen opetuksia ja 
selvittää sekä valaisee hänen opetuksiaan ja vertauksiaan, joihin hän puki 
opetuksensa. Spiritismi selittää ihmiselle: mikä hän on, mitä hänen on teh¬ 
tävä ja mikä häntä odottaa. Kun spiritismi vielä opettaa ihmisille nöyryyttä, 
laupeutta, rakkautta ja sovinnollisuutta, — vaatii ensin kunkin ihmisen ,,pa¬ 
rantamaan itsensä" ja sitte vasta lähimäisensä, sekä työskentelee ihmiskunnan 
veljestämiseksi, saadaksensa rauhan maahan — niin täytyy kysyä: Onko 
tämä perkeleen työtä? Ja jos niin on, niin täytyy tunnustaa, että „perkele“ 
on hyvin siveellinen olento. 

Mitä ovat sitte henget? Ne eivät ole muuta kun niitten ihmisten hen¬ 
kiä, jotka ovat jättäneet tämän elämän ja pääsneet vapauteen toiselle puolen 
haudan. Siellä haudan takana ei löydy kahdenlaista äärimmäistä vastakkaista 
olotilaa: hyvien ja pahojen. Paha on ihmisessä ohi menevää epätäydellisyyttä, 
joka ennemmin tai myöhemmin tulee hänestä jäämään pois. Spiritismi tun¬ 
nustaa kylläkin, että löytyy hyviä ja pahoja — eli oikeammin kehittymättö¬ 
miä — henkiä mutta se tietää myöskin, että pahatkin ovat joskus vielä tu¬ 
leva hyviksikin. 

Mitä ovat sitte spiritistiset ilmiöt? Eivät mitään muuta kun ilmauksia 
meille vielä tuntemattomista luonnonlaeista, jotka lait meille kumminkin vielä 
kerran ilmaistaan. Kuka houkkio voi uskoakaan, että minkäänkaltaisia ilmiöitä 
voisi tapahtua säännöttömänä poikkeuksena Jumalan itsensä asettamista laeista? 
Luullaanko, että hän antaisi tapahtua pienimmänkään poikkeuksen siitä, mitä 
hän itse kerran on asettanut? Itse voi hän luonnollisesti muuttaa tai poistaa 
näitä luonnonlakeja, jos hän niin hyväksi näkee, mutta ei suinkaan hän an¬ 
taisi alempain, enemmän tai vähemmän nurjamielisten olentojen niihin kajota. 

Itse spiritismille ovat nämät ilmiöt sellaisenaan vähemmästä merkityk¬ 
sestä — ovat ainoastaan todistamassa henkien voimaa aineen yli ja tulevat¬ 
kin kyllä aikanaan vielä ymmärrettäviksikin kun ihmiskunta on kehittynyt, 
Juotu uudestaan". Kehitykseen ja uuteen elämään tarvitaan kuitenkin uskoa, 
ei spiritismiin, vaan Jumalaan ja ijankaikkiseen elämään. Toiset ihmiset saa¬ 
tetaan tähän uskoon yhdellä tavalla, toiset toisella tavalla — monet ihmiset 
eivät usko elleivät saa kouraan tuntuvaa todistusta ja tuskinpa edes sitten¬ 
kään. Usko tarvitsee perustuksen, muutoin se on sokeata uskoa, joka ei ole 
suurenkaan arvoista. Näillä spiritistisillä ilmiöillä lieneekin juuri tarkoitettu 
luoda tällaista perustusta niille ihmisille, jotka eivät ole itselleen voineet muuta 
perustusta saada. 

Onhan vallan luonnollista, että mitään ei ole tapahtunut, tapahdu tai 
tule tapahtumaan ilman Jumalan hyväksymistä, — mutta yhtä selvää on 
myöskin, että kaikki mitä on tapahtunut, tapahtuu tai tulee tapahtumaan, 
tapahtuu määrätyssä hyödyllisessä, kasvattavassa ja opettavassa tarkoituk¬ 
sessa. Voidaan siis täydellä syyllä sanoa, että spiritismi on ilmaantunut 
tarkoitettuna, ja siis täysin oikeutettuna. Muutoinhan olisikin hämmästyt¬ 
tävää, että Jumala antaisi henkien ilmoittaa itsestään ja toimittaa henkisiä 
ilmiöitä. 

Materialismia löytyy useamman laatuista. Paitsi tieteellistä materialis¬ 
mia, joka nyttemmin kuitenkin näyttää olevan peräytymässä, löytyy vielä kar¬ 
keampaakin materialismia, sellaista, joka piilee ihmisissä tiedottomasti. Täällä 
on useammalle kaikessa toiminnassaan määrääjänä ainoastaan itsekkäät pyy¬ 
teet, sillen on raha Jumalana, hän ei usko mihinkään muuhun kuin itseensä, 
jota myöskin rakastaa ylinnä kaiken; hän ei odota haudan tuolla puolen 
mitään, koska hänelle ovat tämän aineellisen elämän aistilliset ilot kaikki 
kaikessa. Tällaine materialismi on kaikkien vaarallisinta uskolle ja leviää 
varsin helposti ku., ei siihen tarvita mitään tieteellistä pohjaa, vaan saa se 
kannatusta ihmisen omilta himoilta ja ihmisen molemmista ,,perussynneistä‘‘ 
ylpeydestä ja itsekkäisyydestä. Spiritismi vastustaa kaikkea materialismia il¬ 
maantukoon se missä muodossa tahansa ja on myöskin materialismin vaa¬ 
rallisin vastustaja niillä aseilla, joita sillä on käyttää — ja spiritismi sekä 
materialismi eivät tule koskaan yhtymään missään kohdassa. 

Kuoleman jälkeisestä olotilasta on meillä olemassa neljä eri määrittelyä: 

l:ksi. Täydellinen loppu tämän elämän päättyessä — materialismin mu¬ 
kaan. 

2:ksi. Yhtyminen kaikkeuteen — panteismin mukaan. 

3:ksi. Persoonallinen kuolemattomuus tämän yhden elämän jälkeen ja 
sitte muuttumaton olotila — kirkon opetuksen mukaan. 

4:ksi. Persoonallinen kuolemattomuus erilaisten kokemuksien jälkeen ja 
kohoamisella ylöspäin. 

Näistä ovat kaksi ensimäistä määrittelyä kristinopin ulkopuolella, näissä 
murtuvat kaikki siteet kuolemassa perheenkin jäsenten kesken ja mitään toi¬ 
voa jälleen tapaamisesta ei ole. Kolmannessa määrittelyssä on jälleentapaa¬ 
misen mahdollisuus, edellyttämällä, että joutuvat samaan olotilaan — helvet¬ 
tiin tai taivaaseen. Neljännessä määrittelyssä on täydellinen tietoisuus jälleen 
tapaamisesta, vaikka perhesuhteet eivät ole enää siinä merkityksessä kun nyt. 

Terve järki ratkaiskoon: millä puolen on Jumalan oikeudenmukaisuus, 
tietoisuus ja rakkaus. 

Kaikkialla tunnetaan suurien henkisten voimien virtaus. Parhaiten on 
tämän tunteen tulkinnut Tolstoi lausuessaan: 

„Täytyy olla sekä sokea ja kuuro ellei näe ja kuule, että uusi tietoi¬ 
suus herää ihmisissä. Sytytetään uusi voimakas valo. Tämä ei ole tuntu- 

massa ainoastaan meidän pienellä sotilailla täytetyssä maanosassamme, vaan 
kaikkialla koko avarassa maailmassa on voimakas pyrkimys uuteen elämään 
ilman väkivaltaa, ilman sääntöjä, ilman määräyksiä, jotka pakoittavat ihmisen 
palvelemaan ainoastaan ruumista, eikä henkeä. 

Isäin mitta on täytetty ja ihmishenki kaipaa jotakin muuta — joka on 
jo tulossa ja tälle tulevalle on meidän omistettava voimamme. Minä seison 
lähellä kuolemaa enkä tarvitse peitellä ajatuksiani. Minä sanon teille: me 
elämme suuren juhla-ajan aattoa. Minä aavistan, että seisomme uuden 
elämän kynnyksellä — iloisen, onnellisen työajan kynnyksellä, jolloin teh¬ 
dään työtä rakkaudessa, yksimielisyydessä ja sovinnollisuudessa. Ja tämä 
uusi elämä tulvehtii yli politiikan pienten purojen, kuljettaen ne mukanaan 
jokeen, mereen, niin aina valtamereen.“ 

Jalo Kivi. 


„Ignoramus et ignorabimus“. 

(Jatkoa) 

Niin, yksinpä papistokin alkoi ,,muuttamaan väriänsä". Kun Darvin 
1883 haudattiin Westminster Abbeyhen piti Englannin ensimäinen arkkipiispa 
hautauspuheen ja useammat Englannin papeista kertoivat saarnatuolista Dar- 
vinin suuresta työstä, jonka he huomasivat sopivan täydellisesti yhteen kris¬ 
tillisyyden kanssa. Darvinin kiivaimmat vastustajat olivat yhtäaikaa muuttu¬ 
neet hänen lämpimimmiksi kannattajikseen. 

Tuskin on kuitenkaan Darvinistinen liike ehtinyt asettua, ennekuin spi¬ 
ritismi esiintyy päiväjärjestykseen. «Spiritismi on darvinismin jatkoa", sanoo 
Darvinin työtoveri, zoologi Alfred Russel-Wallace. Ilman spiritismiä on ke¬ 
hitysteoria käsittämätön. Darvin on itse — tietensä tai tietämättään — vii¬ 
tannut spiritismiin, kun hän jälkipuheessaan teokseensa »Ihmisen sukuperä" 
lausuu seuraavat mieleenpainettavat sanat: 

„Se tosiasia, että ihminen näin on nousnut aina huippuun, sensiaan 
että hän aikojen alussa olisi jo asetettu sinne, antaa toivoa vielä korkeam¬ 
masta päätarkoituksesta kaukaisemmassa tulevaisuudessa." 

Jos Darvinismi oli vaikea sulattaa, niin on spiritismi ollut vielä vaike¬ 
ampaa. Melu on alkanut uudestaan, kirkko sinkahuttaa „anathemansa“ ja in- 
telligenssi on menehtyä naurusta. »Ihminen olisi kaksoisolento, tulos kuole¬ 
mattoman, järjestävän hengen työstä, joka säilyttää kaiken tietoisuutensa kuo¬ 
leman jälkeen ja voi asettautua yhteyteen jälkeenjääneiden kanssa! — sancta 



58 


SPIRITISTI 


N:o 3 


siinplicitas! l ) Ja niin selitetään vapaasti „silmänkääntäjä konsteista,“ „hum- 
puukista“ ja „hallucinationista“ j. n. e. Spiritismi on ,,mahdottomuuksien 
mahdottomuus". 

Kun kuuluisa englantilainen kemisti professori Crookes 1884 julkaisi 
tuloksensa ensimäisistä aineellistuttamiskokeistaan (Käti Kingsin kanssa) 
huusivat intelligensit „hallucinationia“. Crookes valokuvasi silloin sen aineel¬ 
listuneen hengen, mutta kun huuto halucinationista on yhäkin kuulunut, 
niin ovat kai vastustajat täytyneet huomata, että valokuvauskoneenkin voi 
hallucineerata. Eräs toinen luonnontutkia otti valettuja jäljennöksiä paraffiniin 
ihmeellisten esiintyjäin käsistä ja jaloista'-) — mutta paraffiiniakin vaivasi 
hallucinationi. 

Suuri joukko Europan ja Amerikan merkitsevämpiä tiedemiehiä ovat 
astuneet spiritismin kannattajien joukkoon, mutta se ei auta. Ne tiedemiehet, 
jotka eivät ole tutkineet asiaa huutavat vieläkin „ignoramus“ — ja intelligensit 
paukuttavat käsiään. Niin, vieläpä Saksan suuri ,,Zionin vartia", dogmatiikko 
professori Virchow, muistamatta ikäviä kokemuksiaan darvinismista ei voinut 
pysyä alallaan. Hänen väittelynsä tunnetun spiritistin, professori Zöllnerin 
kanssa on vielä varmaan tuoreessa muistissa. 

Kuinka monta kertaa ovat herrat tiedemiehet polttava hyppysiään ennen¬ 
kuin oppivat varovaisuutta! Wictor Hugo sanoo niin sattuvasti tiedemiesten 
suhteesta spiritismiin: 

,,Pilkata, sensiaan kuin pitäisi tutkia, on kyllä mukavaa, mutta hyvin 
epätieteellistä. Omasta puolestani uskon minä sen olevan tieteen eittämättö¬ 
män velvollisuuden, että tutkia kaikki ihmeet. Tieteellä ei ole oikeutta pilkata. 
Oppinut, joka pilkkaa jotakin sentähden, että hän katsoo sen olevan mah¬ 
dottomuutta, on hyvin lähellä hassua. Odottamaton pitäisi aina olla tieteelle 
odotettua. Sen pitää ottaa ja tutkia sitä, heittää oletettu ja konstareerata to¬ 
dellisuus. 

Tieteellä on „ihmeisiin“ nähden ainoastaan tutkimusoikeus, sen täytyy 
tarkastaa ja eroittaa epäilyttävä. Kaikki ihmisellinen tietämys on koottua 
faktoista. Että väärää on sekoitettu toden kanssa, ei ole hyväksyttävä syy 
heittää kaikki kokonaan pois. „Mistä asti akanat ovat olleet syynä sii¬ 
hen, ettei tunnusteta vehnää" — ? Repikää rikkaruohot, erehdykset, mutta 
kootkaa faktat ja sitokaa ne toisilla tosiasioilla. Tiede on se side, joka koossa 
pitää faktojen lyhteitä." 

Taistelu spiritismistä käy parhaillaan ja vastustajat ovat kieltämättä enem¬ 
mistönä, kuitenkaan ei puutu merkkejä jotka tietävät aseman käännöstä. Yhä 

T *Pyhä yksinkertaisuus“. Suom. muist. 

2 ) Sulaa parafiinia kaadettiin veden pinnalle, johon henki pisti materialiseeratun kätensä, 
kun käsi nostettiin ylös niin kovettui parafiini sen ympärille ikäänkuin hansikkaaksi ja jäi 
ehjäksi kun käsi dematerialiseerattiin. Tämä ei luonnollisesti olisi käynyt laatuun meikäläi¬ 
sen kädelle. Suom. muist. 

useampi ja useampi tiedemies liittyy spiritismin riviin, yksinpä papitkin, 
erittäinkin Amerikassa ja Englannissa, selittävät julkisesti, että spiritismin 
filosoofia on yhtäpitävää kristillisyyden kanssa. 

Tieteenä on spiritismi yhtenä haarana luonnontieteestä ja semmoisena 
alistettu luonnontutkimuksessa tavallisen tutkimusmetoodin alaiseksi. Tätä ei 
voi kyllin huomauttaa sellaista humpuukia vastaan, jota ,,spiritistisen tutki¬ 
muksen" nimellä ja „paljastuksina“ harjoitetaan ihmisiltä, joilla ei missään 
kohdin ole edellytyksiä tieteelliseen tutkimukseen; joka vallan hyvin tulee 
näkyviin tällaisista lähteistä tulevista lopputuloksista, jotka melkein kaikki 
ovat päinvastaisia niillen, joita saavuttavat ne tiedemiehet, jotka asiallisesti 
ovat tutkineet asiaa. 

„Te luulette meidän olevan hulluja" sanoo professori Crookes, ,,mutta 
me tiedämme teidän olevan niitä." 


Minna Canth ja spiritismi. 

(Jatkoa.) 

,,Olehan rauhassa, ne ovat vaan henkiä", vastasi mrs Marryat ja par¬ 
kaisten juoksi sisar takaisin peitteen alle. Ilmiöt olivat niin lukuisia, että 
noin kahdeksan tai kymmenen kättä yhtaikaa nyki heitä. Mrs Marryat pyysi 
koetteeksi saada sitoa kiinni Rosien kädet ja kun tämä siihen suostui, sitoi 
mrs Marryat hänen yönuttunsa hihat yhteen ja varmuuden vuoksi hän nämä 
vielä neuloi kiinni matrassiin, joten hänen täytyi maata selin emäntäänsä. 
Rosie valitti väsymystä ja nukkui, tai vaipui oikeammin semmoiseen horros- 
tilaan, jossa mediot tavallisesti ovat henkien ilmestyessä. 

Vähän aikaa oli kaikki hiljaa, haamut katosivat ja äänet vaikenivat. 
Mrs Marryat luuli ilmiöiden jo loppuneen, kun äkkiä käsi kosketti hänen 
päätään ja sormet hiljaa nykivät hänen otsakiharoitaan. 

„Kuka se on?" kuiskasi mrs Marryat ja sai vastaukseksi: etkö tunne 
minua? Minä olen Powles! Vihdoinkin — kymmenen vuoden kuluttua pu- 
huttelen sinua taaskin ja näen sinut jälleen kasvoista kasvoihin." 

Powles oli eräs mrs Marryatin hyvä ystävä, jonka kuolin vuoteen ääressä 
hän oli ollut kymmenen vuotta takaperin ja joka usein oli luvannut kuoltu¬ 
aan ilmestyä hänelle. 

„Kuinka voin tietää, että tämä on sinun kätesi?" kysyi mrs Marryat. 
„Peter on saattanut materialiseerata jonkun muun käden, pettääkseen minua." 

Silloin laskeutui käsi heti hänen päästään ja hiveli ulkopuolellaan hä¬ 
nen huuliaan. Se oli karvainen, niinkuin John Powlesin kädet olivat olleet, 
josta syystä mrs Marryat oli häntä kutsunutkin Esauksi. Mrs Marryat muisti, 
että Powles oli kerran saanut kätensä sijoiltaan ja siitä saakka jäi käsiranne 
vialliseksi. „Annappas kun tunnustelen käsirannettasi“, sanoi mrs Marryat, 
ja kohta vietiin hänen kätensä nivelen suurennetulle luulle. Mrs Marryat 
seurasi käsivartta ylös nähdäkseen, mistä se lähti ja huomasi silloin, että se 
päättyi keskelle medion selkää. Rosie nukkui kaiken aikaa niin raskaasti, 
ettei tiennyt mistään, mutta mrs Marryat valvoi ja puheli John Powlesin 
kanssa entisistä ajoista ja asioista, joista ei kukaan muu mitään tietänyt, aina 
siihen kuin päivä vaikeni. Kun viimeinkin ääni hiljeni ja he Rosien kanssa 
nousivat vuoteeltaan, oli huone täydellisessä epäjärjestyksessä, taulut olivat 
käännetyt nurin seinällä, porsliinit pesukaapista nostetut uunin reunustalle, 
toaletti koristeet siirretyt pöydälle, sanalla sanoen, tuskin oli ainoakaan ka¬ 
pine enää paikoillaan. 

Toisen vielä kummemman tapauksen kertoo mrs Marryat. Hän oli 
halunnut taaskin kahdenkeskistä istuntoa Rosien kanssa saadakseen väke¬ 
vämpiä ilmiöitä. He istuivat rinnakkain sohvassa ja mrs Marryat huusi va¬ 
romattomasti käsiään levittäen: „Nyt Peter, tee pahintasi." Samassa silmän 
räpäyksessä putosi suuri, raskas olento hänen syliinsä semmoisella voimalla, 
että hänen olkapäänsä oli rutistua. Olento oli lyijyä tai puuta pikemmin 
kuin lihaa ja verta. Ja nyt alkoi semmoinen elämä, ettei sitä sanoin kuvata 
voi, kertoo mrs Marryat. Heitä kiskottiin tukasta, lyötiin vasten kasvoja, 
heidän vaatteensa revittiin ja kun he peljästyksissään hakivat turvaa toisissaan 
ja painuivat toisiaan vasten, temmattiin Rosie erilleen ja nostettiin ylös pöy¬ 
dälle jonkun matkaa siitä kohdasta, missä mrs Marryat istui. Rosie huusi 
säikähdyksestä ja itki. Molemmat rukoilivat ja pyysivät päästä rauhaan, mutta 
turhaan. Huone oli täynnä materialiseerattuja olentoja, oli aivan kuin joukko 
suuria lintuja ja yölepakoita olisi lennellyt ympäri ja viistelleet pitkin seiniä. 
Viimein huusi mrs Marryat hädissään: ,,Powles, missä sinä olet? Etkö voi 
heitä asettaa? 11 Peterin ääni vastasi: ,,Halloo, täältä tulee Powles“, ja samassa 
temmellys lakkasi. Peter poistui joukkoineen, Powles silitti heidän hiuksiaan 
ja korjaili heidän pukujaan, pyysi mrs Marryatin sytyttämään kaasua ja ole¬ 
maan aivan rauhassa. Hän teki niin ja näki Rosien pöydällä ryömyllään; 
huonekalut olivat jo paikoillaan ja kaikki entisellään muuten paitsi että hei¬ 
dän vaatteensa olivat siekaleina. 

Tämän laatuisia ilmiöitä kerrotaan ei ainoastaan Englannista ja Ame- 
riikasta, vaan myöskin Saksasta, Itaaliasta, Itävallasta, Venäjältä, niin mel- 
keimpä kaikista Euroopan maista. 

Spiritistinen liike ulkomailla. 

Myersin ja Gurneyn tiedonantoja haudan takaa. 

Viime numerossa mainitsimme Myersin, Gurneyn ja Hodgsonin tiedonan¬ 
noista haudan tuolta puolen. 

Myers ilmoitti rva H:sin kautta m. m. 

„Minä tiedän että on jo kulunut lähes kolme vuotta siitä hetkestä kun 
minä kuljin rajan ylitse — mutta tunnen kuitenkin olevani täällä vielä niin 
sanoakseni kehityksen alussa. Olin melkein koko ensimmäisen vuoden jon¬ 
kunlaisessa horrostilassa ja tämä seikka selittää kyllä tekemiäni erehdyksiä. 
Täältä on vaikea antaa tietoja — paljon vaikeampaa kuin yleisesti luultiin¬ 
kaan; jos saakin voimia kynnykselle asti, niin ne uupuvat kynnyksellä. 

Minä olen ajatellut jotakin sopivaa vertausta joka selittäisi teille mitä 
varten minä olen vielä, niin sanoakseni, maahan sidottu. Tämä on minun 
oma syyni — minulla kun on palava halu tehdä ,,lähetystyötä“ — palava 
halu saada puhua niitten henkien kanssa, jotka vielä ovat vankeina kahleissa 
tomun vankiloissa. Parhain vertaus, jonka voin löytää on tämä: minä olen 
seisovinani jäätyneen akkunaruudun edessä, joka pimittää näkö-alan ja estää 
kaikki äänet, samalla kun minä olen sanelemassa heikolla ja hiljaisella 
äänellä vastahakoiselle, epäilevälle ja jonkunverran tylsälle sihteerille. Sano¬ 
maton voimattomuuden tunne painostaa minua — minä tunnen itseni niin 
kovin heikoksi ilmaisemaan sitä, joka kuitenkin sisältää niin äärettömän pal¬ 
jon. Minä en pääse yhteyteen niitten kanssa, jotka minua ymmärtäisivät ja 
uskoisivat. 

Sinä (tämä rva H:lle, mediumille) tarvitset vielä saada paljon harjaantu¬ 
mista ennenkuin kykenet minua auttamaan sillätavoin kun minua tarvitsee 
auttaa — ja minä en tiedä millä tavoin tämä kävisi laatuun. Sinun epäi¬ 
lyksesi peittävät niin usein valon minulta. Minulla olisi niin äärettömän 
paljon sanottavaa ja kuitenkin niin vähän tähän tilaisuutta. Mediumin aivot 
sekoittavat usein meiltä kaikki — on niinkuin täytyisi uskoa tärkeä sanoma 

nukkuvalle henkilölle. —-Tässä jatkui toisella käsialalla: Minä en voi 

olla sitä mitä tahtoisin olla, voimia puuttuu — minä ikävöin ja toivon, 
mutta epätoivoisuus tahtoo vallata. 

Myers antaa myöskin tietoja olostaan toisella puolen. Kuolemansa jäl¬ 
keen oli hän horrostilassa ja tästä hän kertoo: Tiedottomuuden aika oli 
minulle tavattoman pitkä. Ei löytynyt mitään tietoista sidettä minun ja 
maailman välillä, viimeisen tunteen sain siitä kosketuksesta, joka sulki sil¬ 
mäni, — ylimeno henkimaailmaan, jossa nyt olen, oli minulle varsin tiedo¬ 
tonta — ja minä en tiedä mistään niin sanoakseni jälleen tulostani nyt tätä 
sinulle kertoessani. Nyt minä olen täysin tietoinen voimistani ja toimistani, 
mutta en voi sentään merkitä kaikkia kulkemani tieni eri kohtia. 

Jos sielulle olisi mahdollista kuolla takaisin „maan päälle", niin minä 
kuolisin .halusta saadakseni tulla teidän joukkoonne sanomaan teille, että 
kaikki mitä konsanaan kuvittelemme ei ole puoleksikaan niin ihmeellistä kun 

on todellisuus. Kunpa voisin edes näinkin saavuttaa teidät — kunpa 

voisin edes sanoa teille.minä kaipaan voimaa tähän.ja kaikki 

mitä tunnen on sanomaton ikävöiminen, sanomaton tuska. Saavuttaako 
nämät sanat teitä, edes jotakuta — eli valitanko minä vain niinkuin tuuli 
valittaa: sanattomasti ja huomaamattomasti. 

Myersin ensinmäinen ilmoitus rva H:in kautta oli hyvin kuvaava. Se 
oli runopukuinen ja kuului: 1 ) 

Ystävä, kun maassa vielä elin, vähän tietoa minulla oli, mutta kirjoittaa 
voin helposti. Kuolemalta olen oppinut uusia asioita, joista kertomaan teille 
ikävöin, mutta en nyt osaa kirjoittaa teille. 

1 

Todellisuus on monin kerroin ihmeellisempää kun meidän rohkeimmatkaan 
arvelumme. Todentotta, mikään arvelu ei koskaan tule kylliksi lähelle todelli¬ 
suutta. 

17 

Voipi olla, että niitten itsetietoisuus, jotka kuolevat äkkiä, ei ole hor¬ 
roksissa kovin kauan — mutta minun kokemukseni on hyvin pitkäaikaista 
horrostilaa. 

01 

Tämä on niinkuin ensimmäisiä hapuilevia koetuksia ilmaista ajatuksiaan 
vieraalla kielellä, jota huonosti olemme oppineet. Luulee olevansa hyvin 
kaukana poissa ja kaivataan, mutta saadaan kokea, että löytyy mahdollisuuk¬ 
sia lähestyä toisiansa. 

Rva H. ei ymmärtänyt ajatusta numeroilla: 1, 17 ja 01, jotka olivat 
kirjoitetut rivien yläpuolelle, mutta neiti Johnsson tunsi nämät salaisiksi mer¬ 
keiksi lähettäjän persoonasta. 1, 17, 01 merkitsi: Tammikuun 17 p:ä 1901, 
joka oli Myersin kuolin päivä. 

Myers koetti m. m. saada itsensä näkyvään muotoon rva H:lle, mutta 
yritys epäonnistui ja heikensi hänen voimiaan sillä kertaa. 

Kaksi kertaa on Myers voinut nähdä entistä ympäristöään. Hän kertoo: 
erään kerran eräässä kokouksessa, jolloin te kaikki näyitte minulle niinkuin 
latuskaisia korttileikin kuvia nähtynä harmaan sumun lävitse. Toinen kerta 
olin kotonani muutamia viikkoja sitte. Minä tahtoisin varsin halusta näyt¬ 
täytyä vuosipäivänäni — johon on nyt enään 9 päivää — kun vaan olisin 
varma siitä, että tahtoisitte nähdä minun „eidoloniani“ ilman pelkoa tai vas¬ 
tenmielisyyttä. Pieninkin pelko koskisi minuun sanomattomasti. Nykyisessä 
tilassani vaivaavat ajatukseni minua enemmän kuin kivut tai palohaavat vai- 


') Suorasanaisesti suomennettuna. 

vasivat minua vielä eläissäni. Mutta tämäkin on osa siitä tiestä, jota meidän 
täytyy täällä kulkea kehityskulussamme. 

Myers puhui kerran Gurneystä, joka kuoli 1888 sanoen: Gurney on vielä 
kaukana — aika ja olosuhteet ovat tämän vaikuttaneet. Seitsemän vuotta 
on tavallinen aika, jolloin voi helpommin olla yhteydessä maan kanssa. 
Tästä voidaan erityisissä olosuhteissa poiketa, mutta säännöllisesti on seitse¬ 
män vuotta pisin aika. 

Kirjani („Human personality“) julkaiseminen oli tavaton apu minulle — 
sekä muillekin meistä. Se toi uutta voimaa. Uusia voimia pääsi liikkeelle 
meitä kohtaan. Kaikesta huomiosta — itsetiedottomastakin — voipi olla 
apua meille. Se on ainoastaan tyhjä välinpitämättömyys, joka hengelle on 
toisena kuolemana — hengelle, joka kerran on ollut ihminen. 

Toisessa korehtuuriarkissa on vielä muutamia painovirheitä, joita ei ole 
huomattu. Ole niin hyvä ja käy se vielä kerran läpi suurella huolella. 

Oi, että voisin vielä tulla sinne — voisin edes antaa positiivisen todis¬ 
tuksen siitä, että minä muistan, ymmärrän.ja elän vielä. 

Surullisempaa erehdystä ei ole olemassa kuin siinä, että luullaan koho¬ 
tettavan rakkaitten vainajiensa autuutta heitä suremalla. He toivovat rakka¬ 
utta, mutta ei mitään valitusta. 

Gurney kirjoittaa Psykillisen seuran työstä: 

,,1873, 30 vuotta sitte. Cmrde Abig nuoruus. Se on ollut pitkällistä 
työtä — mutta työ ei ole vielä lähelläkään loppuaan — se on vasta alka¬ 
massa. Jatkakaa sitä — Jatkakaa — Me olimme soihdun kantajia — seu¬ 
ratkaa meitä — Liekki palaa vakavammin nyt. 

E. G. 1888“. 

Cmrde Abig on eräs anagrammi Cambridge’stä, eräs kaupunki Englan¬ 
nissa), 1873 oli se aika jolloin Psykillinen seura perustettiin ja 1888 on 
Gurneyn kuolinvuosi. 

Gurney kirjoitti erään toisen kerran: 

„Vaikka aika ei ole vielä tullut — niin se on tuleva. Tienraivaajia ei 
sitte enään tarvita kun tiet on aukaistu. Kuokkaa ja lapiota nyt tarvitaan 
välimuurin poistamisessa — ja kukaan ei saa väsyä näitä käyttämästä. 
Mikään ei ole merkityksetöntä, vaikka siltä näyttäisikin". 


Käti Kings’in hyvästijättö. 

1870 luvun alkupuolella ryhtyi Englannin etevin ja tunnetuin tiede¬ 
mies, Professori William Crookes (nyttemmin Sir William Crookes) tarkkaa 
tieteellistä metoodia noudattaen tutkimaan spiritistisiä ilmiöitä. Tulokset 
näistä tutkimuksista julkaisi hän kirjoituksissa aikakauslehti: ,,Quaterly jour- 
nai of science’ssä“; nämät kirjoituksensa muutamilla lisäyksillä, julkaisi hän 




64 


SPIRITISTI 


N:o 3 


sitte kirjana nimellä: „Researches in the Phenomene of Spirituolism“. Tämän 
kirjansa loppu osassa kertoo Crookes eräistä aineellistumis-ilmiöistä, joita 
hän tutki erään nuoren tytön, neiti Florence Cook ’in avulla, joka oli mediu¬ 
mina. Tämän kautta esiintyi eräs naishenki, joka kutsui itseään Käti King’ iksi. 
Jonkun aikaa ilmaannuttuaan ilmoitti Käti King tehtävänsä olevan täytetyn 
ja hänen täytyvän poistua. Tästä viimeisestä istunnosta kertoo Crookes eri¬ 
koisessa luvussa, jossa hän myöskin selittää tutkimustapaansa. 

„Sillä viikolla, jolloin Käti jätti meidät, antoi hän melkein joka ilta 
meille istuntoja niin että minä saisin tilaisuutta valokuvata hänet keinotekoi¬ 
sessa valaistuksessa. Tätä tarkoitusta varten asetettiin viisi täydellistä valo- 
kuvauskonetta; kaikki asetettiin niin että niillä voitiin kaikilla yhtäaikaa ottaa 
Kätistä valokuva kun tämä esiintyi valokuvattavaksi. Varattu oli levyjä va¬ 
ralle ettei pitänyt tapahtua mitään pysähdystä; tämän kaiken järjestin minä 
apulaiseni kanssa. 

Kirjastoani käytettiin pimeänä kapinettina; sillä on kaksoisovet vieressä 
olevaan laboratioon. Toinen ovi nostettiin pois tilaltaan ja tämän tilalle ase¬ 
tettiin verho niin että Käti voi helposti päästä sisään ja ulos. Ne ystävis¬ 
tämme, jotka olivat saapuvilla, istuivat laboratiossa ovessa olevaa verhoa vas¬ 
taan ja valokuvauskoneet olivat asetetut näitten taakse, valmiina valokuvaa¬ 
maan Katin tämän tullessa esille — ja samalla valmiina kuvaamaan pimeän 
kapinetin sisustan, kun verhoa vedettiin syrjään. Joka ilta otettiin näin 
kolme ja neljä valokuvaa kullakin koneella, niin että jokaisesta istunnosta 
saatiin noin 15 levyä. Toiset menivät pilalle kehittäessä, toisissa taasen oli 
valaistus ollut huono, mutta kaikkiaan sain 44 negatiivia, toiset huonoja, 
toiset keskinkertaisia ja toiset erinomaisen hyviäkin. 

Käti pyysi läsnä olevia pysymään paikoillaan — minulle oli hän jo 
aikaisemmin antanut luvan tehdä mitä tahdoin: koskea häneen, kulkea kapi- 
netissa milloin halusin j. n. e. Usein seurasin häntä kapinettiin ja monet 
kerrat olen nähnyt hänet ja mediumin yhdessä, yhtäaikaa — mutta tavalli¬ 
sesti oli mediumi transissa laattialla. Käti ja hänen valkoinen pukunsa oli¬ 
vat silmänräpäyksessä kadonneet. Kuuden viimeisen kuukauden aikana oli 
neiti Cook varsin usein kotonani ja viivähti toisinaan kokonaisen viikonkin 
kerrallaan. Mukanaan kuljetti hän ainoastaan pientä avonaista käsiväskyä. 
Päiväsin oli hän minun, vaimoni tai jonkun perheen jäsenen kanssa, niin 
ettei hänellä ollut minkäänlaista tilaisuutta valmistautua minkäänlaiseen ,,rolliin“ 
— vaikkapa pienenpäänkin kuin mitä Käti Kingin oli. Itse laitoin kirjastoni 
kapinetiksi ja tavallista oli että neiti Cook, jonkun aikaa päivällisen jälkeen 
puheli meidän kanssamme ja sitte poistuttuaan korkeintaan minutiksi näky¬ 
vistämme, meni kapinettiin, jonka jälkeen kaasu sammutettiin niin että hän 
oli pimeässä. Kun neiti Cook tuli kapinettiin asettui hän laattialle joku tyyny 
pään alla ja vaipui kohta transhetilaan. — Valokuvaustilaisuuksissa peitti Käti 

mediumin kasvot saalilla suojellakseen näitä valolta. Usein vedin verhon 
syrjään kun Käti oli kapinetissa ja voi silloin 7—8 henkilöä laboratioon 
nähdä mediumi ja Käti yhtä aikaa yhdessä, täydessä sähkövalossa. 

Siihen aikaan kun minä tutkin näitä istuntoja kasvoi Kätin luottamus 
minuun niin että lopulta kieltäytyi istunnosta, ellen minä ollut kaikkea jär¬ 
jestänyt. Käti lopulta ilmoitti haluavansa minut läheisyyteensä ja minä huo¬ 
masinkin, että sitä myöden kuin hänen luottamuksensa minuun kasvoi niin 
ilmiöt myöskin tulivat voimakkaimmiksi. Usein neuvotteli hän kanssani istun¬ 
nossa läsnä olevista henkilöistä, kuinka nämät olisivat sijoitettava istumaan y. m. 

Mieltä kiinnittävin valokuvista on eräs, jossa minä olen kuvattuna Kätin 
vieressä seisomassa. Käti seisoo paljain jaloin eräällä kohdalla laattiaa joka 
oli merkitty. Jälkeenpäin annoin minä neiti Cookin pukeutua samalla tavalla 
kuin Kätikin oli ollut puettuna, jonka jälkeen me asetuimme seisomaan samalle 
kohdalle laattiaa, jossa olin Kätin kanssa seisonut ja annoin valokuvata näin 
meidät samalla valokuvauskoneella, samalta kohdalta ja samanlaisella valais¬ 
tuksella. Kun nämät kuvat asetetaan vieretysten niin olen minä molemmissa 
yhtäläinen mutta Käti on puolta päätä pitempi neiti Cookia ja muutenkin 
suurempi nainen kooltaan. Kasvojen leveys y. m, ovat myöskin erilaiset. 

Mutta valokuvat eivät voi täydellisesti kuvata Kätin kauneutta, enempää 
kuin sanat kykenevät ilmaisemaan hänen sulouttaan. Valokuva voipi kyllä 
näyttää hänen kasvonpiirteensä, mutta ei hänen hipiänsä hienoutta, eikä hänen 
alituisesti vaihtelevaa kasvojensa ilmettä, jota toisinaan varjosti surumielisyys 
hänen kertoessaan jotakin kokemuksistaan entisestä elämästään; tai hänen 
lapsellisen viatonta viehkeyttänsä kun hän oli koonnut lapseni ympärillensä 
ja huvitteli heitä kertomalla heille seikkailuistaan Indiassa. 

Kun viime aikoina niin usein näin Kätin täydessä valaistuksessa niin 
voin vielä mainita muutamia eroavaisuuksia hänen ja mediumin välillä. Minä 
olen ehdottomasti varma siitä, että Käti ja mediumi olivat kaksi eri henkilöä 
mitä heidän ruumiiseensa tulee. Muutamia syntymämerkkejä joita on neiti 
Cookin kasvoissa puuttuu Kätin kasvoista; neiti Cookin hiukset ovat melkein 
mustat, mutta Kätin hiussuortuva, joka minulla nytkin on pöydällä edessäni 
ja jonka hän antoi minun leikata tultuani vakuutetuksi siitä että se todella¬ 
kin oli päänahassa kiinni, on kastanjan ruskea, vivahtaen kullan keltaiseen. 

Eräänä iltana laskin Kätin valtimon, se sykki vakavasti 75, kun sitävas¬ 
toin neiti Cookin sykki tavallisuutensa mukaan 90. Kun asetin korvani Kätin 
rintaa vastaan kuulin sydämmen sykkivän ja se sykki vakavammin kun neiti 
Cookin, jonka istunnon loputtua tutkin samalla tavalla. Samalla tavalla tut¬ 
kin Kätin keuhkoja, jotka olivat terveemmät kuin mediumin, jota silloin vai¬ 
vasi ankara yskä. 

Kun tuli aika jolloin Käti oli jättävä meidät, pyysin minä että saisin 
olla viimeinen, joka hänen näkisin. Kun hän oli kutsunut seurasta yhden 

toisensa jälkeen luoksensa ja puhunut kullekin muutamia sanoja ,sekä sitte 
antanut muutamia yleisiä neuvoja neiti Cookin hoitamisesta, kutsui hän minua 
kapinettiin ja antoi minulle luvan jäädä sinne loppuun asti. 

Kun verho oli vedetty eteen keskusteli hän kanssani ensin vähän aikaa 
ja mennen sitte huoneen poikki sille kohtaa jossa mediumi, neiti Cook makasi 
tiedottomana laattialla. Kumartuen hänen ylitsensä, kosketti Käti häntä sanoen: 
Herää Flori! Herää — nyt minun täytyy jättää sinut!“ Neiti Cook heräsi ja 
pyysi itkien Kätiä jäämään vielä vähän aikaa. „Rakas ystäväni, minä en voi, 
minun tehtäväni on täytetty, Jumala sinua siunatkoon!“ vastasi Käti. Molem¬ 
mat puhelivat sitte keskenään monta minuuttia siksi kunnes neiti Cookin 
kyyneleet tukahuttivat hänen äänensä. Kätin käskyn mukaan menin minä 
nyt tukemaan neiti Cookia, joka oli vaipua laattialle hysteerisesti nyyhkyttäen. 
Minä katsahdin siihen paikkaan missä Käti oli seisonut, mutta Käti valkoi¬ 
sessa pukimessaan oli kadonnut. 


Teosofi spiritistisessä istunnossa. 

Rva Annie Besantin 1894 käydessä Australiassa pidettiin sielä Sydneyssä 
syysk. 30 p:nä spiritistinen istunto, jossa rva Besant myöskin oli läsnä. 

Istunto pidettiin tri Mac Carthyn asunnossa rva Mellon ollessa mediu¬ 
mina. Valmistukset olivat tavallisia. Kun oli laulettu muutamia lauluja näyt¬ 
täytyi kapinetin edustalla valkoiseen puettu ihmishaamu, joka vähitellen muo¬ 
dostui kaikille istuntoon osaaottaville tunnettuun henkeen, Geordioksi. Laulu 
lopetettiin ja Geordio ilmoitti läsnäoleville erään naishengen läsnäolosta, joka 
samalla ilmaantui hänen vasemmalle puolellensa. Samalla lausui Geordio, 
että heitä on kolme jolloin myöskin kolmas henki, hyvin pieni kokoinen, 
tunnettu „Cissien “-nimellä, ilmaantui Geordion oikealle puolelle. Kaikki 
kolme olentoa olivat yhtä aikaa näkyvissä. Naisolento vetäytyi pian takai¬ 
sin kun „Cissie“ sitävastoin meni pöydän ääreen, josta otti soittokellon kä¬ 
teensä soittaen sillä. Eräs läsnäolevista pyysi häntä menemään rva Besantin 
luokse, mutta hän ei ollut halukas tähän, arvattavasti voiman puutteessa; 
mutta käytyään kapinetissa näyttäytyi hän uudestaan ja kun rva Besant ke- 
hoittavaisesti virkkoi: ,,Tule tänne, rakkaani 11 , kiiruhti hän heti rva Besantin 
luokse ojentaen tälle kukan, saaden rva Besantilta vastalahjaksi toisen kukan. 
„Cissie“ soitti muutamia säveleitä eräällä harpulla ja suudeltuaan rva Besantia 
kädelle, vetäytyi takaisin. 

Kun tri Mac Carthy tämän jälkeen esitti Geordion rva Besantille, sanoen: 

,,Tämä on George Thompson, rva Besant — tavallisesti tunnettu Geor¬ 
dion nimellä. Salli minun, Geordio, esittää rva Besant, yksi aikakautemme — 
kaikkien aikakausienkin etevimmistä naisista 11 . Geordio vastasi kumartaen 
kohteliaasti: „Minä tiedän sen. Erittäin hauska kohdata teitä, rva Besant.“ 

Senjälkeen sukeutui tri Mac Carthyn ja Geordion välillä seuraava kes¬ 
kustelu: 

,,Geordio“, sanoi tohtori, »tahdotteko vastata minulle pariin kysymyk¬ 
seen? Sanokaa minulle, oletteko George Thompson? 1 ' 

„Se minä olen, enkä mikään muu“, sanoi Geordio. 

»Onko teillä 11 , jatkoi tohtori, »oma itsenäinen täydellinen itsetietoisuu¬ 
tenne, eli oletteko te uniruiynis (desire-body), eli teosofien kama-rupa kum¬ 
mitus? 11 

»Minulla on 11 , vastasi Geordio, »oma täydellinen itsetietoisuuteni (in- 
telligence). Luuletteko te minua mielipuoleksi? Minä en ole mikään »uni- 
ruumis 11 tai kummitus, enkä myöskään minkään läsnäolijan »tiedottoman 
minän 11 ilmiö. 11 

Viimeinen osa vastausta joka oli kohdistettu tri Mac Carthyn lempi- 
teoriaa vastaan, sai aikaan suurta iloisuutta läsnäolijoissa. 

»Vielä yksi kysymys Geordio 11 , pyysi tohtori: »Onko teidän kellityk¬ 
senne kärsinyt siitä kun olette alkaneet näyttäytyä aineellistettuna henkenä? 11 

»Ei, päinvastoin olen edistynyt 11 , vastasi Geordio. 

Kun rva Besant nyt kysyi jos hän voisi saada nähdä mediota, toi 
Geordio rva Melliotin ulos kapinetista. T:ri Mac Carthy saattoi rva Besantia 
mediumia vastaan, jolloin rva Besant otti tätä kädestä kiinni Geordion sei¬ 
soessa vieressä kaikkien nähtävänä. 

Geordio palasi kapinettiin yhdessä mediumin kanssa, jonka jälkeen 
näyttäytyi eräs toinen naishenki »Josefina 11 , solakka, kaunis vartaloinen, ha¬ 
jalla hapsin. Tämä kumarsi kohteliaasti läsnäolijoille ja liikkui sitten mel¬ 
kein huomaamattomin askelin rva Besantia kohden, joka tälle ojensi muu¬ 
tamia kukkia, joista henki kumartaen kiitti — kadoten sitten muutamien 
läsnäolijoiden pyynnöstä kapinetin ulkopuolella ikäänkuin sulautuen kokoon 
osa osalta siksi kunnes jälellä oli lattialla pieni valkoinen pilven tapainen, 
joka suli äkkiä. 

Tämän jälkeen ilmestyi Geordio kapinetista lausuen: »Minä en voi 
enempää, luulen, että olen jo mennyt liian pitkälle 11 , sekä kehoitti jonkun 
ottamaan mediumi hoitoonsa. Geordio katosi heti kun tohtori astui kapi- 
nettiin, jossa hän tapasi mediumin hyvin menehtyneenä. 

Istunto kesti noin 1 n U tuntia ja pidettiin klo 3:lta iltapäivällä. 

(„ Lightin “ mukaan.) 

Teosofia ja spiritismi. 

T:ri J. M. Peebles on Melbournessa (Australiassa) eräässä esitelmä 
tilaisuudessa kysymykseen: „Mikä ero on teosofian ja spiritismin välillä?" 
antanut seuraavan vastauksen: 

„Tähän kysymykseen vastaaminen veisi koko illan jos sitä alkaisin yk¬ 
sityiskohtaisemmin selittämään. Nykyinen teosofinen liike syntyi New-Yorkissa 
siihen aikaan kun minä pidin sielä esitelmiä ja madame Blavatsky kävi usein 
minun luennoillani. Siihen aikaan oli madame Blavatsky innokas spiritisti 
ja minä olen nähnyt hänen kauttansa erinomaisia psykillisiä ilmiöitä, sillä 
hän oli erinomaisen hyvä mediumi. Minä vietin kaksi viikkoa hänen ja 
eversti Olcottin seurassa Eddy- veljesten luona Wermontissa, New-Yorkin 
teosofisen seuran ensimmäisenä rahastonhoitajana oli kaupungin rikkain, etevä 
spiritisti Henry J. Newton ja rva Emma Hardinge-Britte oli sen ensimmäisiä 
johtavia jäseniä. 

Spiritismi oli se psykillinen kallio, josta nykyinen teosofinen liike tuli 
irtihakattua. Kun minä nyt kuulen mr Leadbeaterin tai mrs Berantin kauno¬ 
puheisia sanoja eli niitä sanoja joita lausuvat meidän kehittyneet spiritistimme, 
niin voin minä löytää ainoastaan hyvin vähän eroavaisuutta näissä. , Nyt¬ 
temmin kuulee enää harvoin mainittavan „Mahatma kirjeistä" tai ,,kuorista." 
Teosofit esiintyvät mietiskelemällä ja itämaisilla hämärillä teorioilla; spiri- 
tistit esiintyvät ilmiöillä ja mediumien kautta saaduilla kokemuksilla ja 
miettivät johtopäätöksiä näistä. 

Teosofit käyttävät suuren joukon sanskritin kielisiä sanoja puheissaan 
kun spiritistit sitävastoin katsovat että ne 115,000 sanaa, jotka englannin kie¬ 
likin sisältää, hyvin voivat tulkita kaikkien oppineimpienkin kaikki ajatukset. 
Molemmat uskovat sielun kuolemattomuuden ja n. k. kuolleitten voivan tulla 
takaisin, jatkamaan elämää eteenpäin täydellisyyteen —- molemmat ne työs¬ 
kentelevät näin yhteistä päämäärää kohden. 

Minä tosiaankin toivoisin, että olisi enemmän yhteisyyttä spiritistien 
kesken ja enemmän todellista veljellisyyttä teosofien kesken. San Diegossa, 
Kaliforniassa ja muillakin paikkakunnilla löytyy kolmenlaisia teosofeja. Ne, 
jotka seuraavat mrs Tingleytä, käyttävät Olcottia, Blavatskyä ja Besantia 
vastaan vihamielistä ja katkeraa puhetapaa — pitäisi olla enemmän käytän¬ 
nöllistä veljellisyyttä keskenänsä. Samaa sanottakoon spiritisteistäkin: niittä¬ 
kin puuttuu rakkautta ja kärsivällisyyttä toisin ajattelevia kohtaan. 

Persoonallisesti olen minä budhalainen, teosofi ja spiritisti, minä kuulun 
Loyal-looshiin Adyarissa ja sieltä minä ojennan rauhan olivi lehvää kaikille. 
Ylväileminen on tietämättömyyden ja itsekkään vanhoillisuuden merkki; ajat- 
televaisten tie kulkee materialismista spiritismiin ja siitä ylöspäin kohti elävää 

Kristusta, ylös Kristuksen rakkauteen ja tietoisuuteen. — Persoonallisesti minä 
työskentelen totuuden voitoksi missä näen valon sarastavan — huolimatta 
nimistä, puolueista, lahkoista, seuroista, eli valtakunnista. Maailma on minun 
seurakuntani ja totuus auktoriteettini. 

(The Serman) 


Yliaistillisia ilmiöitä. 


Ylläolevan otsikon alla alamme julkaisemaan sekä koti- että ulkomailta 
saatuja tosiasiallisia kertomuksia yliaistillisista tapahtumista, jotka ovat tapahtu¬ 
neet, niin sanoaksemme, ulkopuolella spiritualistisia piirejä. 


Kristillinen kirkko on materialismin äiti. Kun tavallinen järki-ihminen 
ei voi uskoa sen mielettömiin jumala-, perkele-, taivas- ja helvettioppeihin 
eikä kirkolta saa kysymyksiinsä muuta vastausta kuin että ,,järki täytyy ottaa 
vangiksi 11 , niin hän ei ajan pitkään voi uskoa mitään muuta kuin minkä 
viiden aistimensa avulla havaitsee. 

N. s. kummitusjutut selitetään täällä länsimaissa yleensä johtuvan kan¬ 
san taikauskoisesta pelosta ja luullaan nousevan sivistyksen hävittävän tällai¬ 
sen pelon. Mutta luonto toimii omien lakiensa mukaan. Sitä ei voida 
„sivistää“. Sen salaiset voimat eivät lakkaa toiminnasta, vaikka koulunpen- 
killä päntätään päähän läksytietoja. N. s. kummitusjutut ovat yhtä luonnolli¬ 
sia asioita kuin esim. maanjäristykset. Mutta syy miksi ei niitä uskota tosi¬ 
asioiksi on sama kuin se, ettei esim. jollakin Tyynenmeren saarella asuva 
villi-ihminen usko maanjäristystä maanalaisen tulen vaan paholaisen toimeen¬ 
panemaksi. Nykyiset sivistyskansat ovat vielä raakalaistilassa sellaisiin luon¬ 
nonilmiöihin nähden, joitten syytä eivät tunne. 

Tässä ei nyt selitetä niitä luonnonvoimia, joitten ilmauksia »kummituk¬ 
set 11 ovat. Sellainen selitys annetaan myöhemmin Spiritistin palstoilla. Tah¬ 
domme vaan mainita muutamia ilmiöitä, jotka kertojain vakuutusten mukaan 
ovat tosiasioita. Niitä ei tarvitse erittäin hakea ulkomailta, koska Suomessa¬ 
kin ne tapahtuvat ja tapahtuu sellaisia eri paikoissa miltei joka päivä. 

J:n pitäjässä Vaasan läänissä kuoli muutama vuosi sitten kirkonisän¬ 
nöitsijä (kirkkoväärtti), joka samalla oli vaivaishoidpn esimies. Vainajan 
poika piti taloa. 

Kun ukko vastikään oli haudattu, rupesi hän „käymään kotona 11 , kuten 
sanotaan. Eräänä lauantai iltana tuli isäntä vaimonsa kanssa saunasta. Kun 
he avasivat kamarinoven, olivat he kauhusta menehtymäisillään. Vanha isäntä 
näet istui pöydän vieressä lukemassa raamattua, joka lepäsi telineillä. Elä¬ 
essään oli hänen ollut tapana niin tehdä. 

Isäntä ja emäntä olivat niitä tavallisia arkikristittyjä; he eivät osanneet 
tehdä muuta kuin pelätä. Hiljaa hiipivät he vuoteeseen ja antoivat haamun 
istua siinä, kunnes se jonkun ajan kuluttua hävisi. 

Ukko ilmestyi monena iltana peräkkäin samalle paikalle. Isäntä ja 
emäntä kertoivat suurena salaisuutena naapureilleen, että vanha isäntä „kävi 
kotona". Jo tuli huhu pitäjän papin korviin. Tämä oli hyvä ,,evankelinen" 
kristitty ja aito materialisti. Hän meni nuhtelemaan isäntää ja emäntää 
»pakanallisesta taikuudesta", kun olivat semmoisen jutun panneet liikkeelle. 
Nämä tietysti vakuuttivat asian todeksi, mutta pappi ei sitä uskonut. 

Mutta kuinkas kävi? Kun pappi meni kotiinsa ja aukasi työhuoneensa 
oven, istui vanha kirkonisännöitsijä hänen kirjotuspöytänsä ääressä. Pappi ei 
ensin saanut sanaa suustaan. Viimein hän sentään rohkasihe ja kysyi: 

— Kuinka te täällä istutte? Enkö minä ole siunannut teitä haudan 
lepoon? 

— Minulla on asiaa, vastasi haamu. 

— Mitä asiaa, kysyi pappi. 

— Olen käyttänyt vaivaisrahoista 800 markkaa omiin tarpeihini. Sano¬ 
kaa pojalleni, että hän maksaa rahat takaisin vaivaisrahastoon. 

Pappi lupasi niin tehdä. Arvattavasti nuori isäntä myös täytti isävaina- 
jansa tahdon koska vanha isäntä sen jälkeen lakkasi »käymästä kotona". 

P:n pitäjässä Pohjanmaalla oli vanha emäntä sairaana. Hänen poikansa 
piti taloa. Kun isäntä eräänä talviyönä oli kotimatkalla kaupungista ja ajoi 
käyden erään suon poikki vievällä maantiellä, hämmästyi hän suuresti näh¬ 
dessään äitinsä ohuessa puvussa tulla sipsuttavan häntä vastaan. 

Kun äiti oli päässyt reen sivulle, sanoi poika: 

— Mihin te, äitikulta vielä näin myöhään jalkapatikassa menette? Tul¬ 
kaa pian rekeen, että pääsette kotia. 

— Minulla on vaan asiaa tännepäin, vastasi äiti. 

— Tulkaa rekeen. Tehän palelette noin ohuissa vaatteissa, sanoi poika 

— Mene sinä vaan, sanoi äiti, jatkaen matkaansa. 

Isäntä ajoi nyt täyttä karkua kotia. Heti kotipihaan päästyään juoksi 
hän tupaan ja huusi: 

— Mihin se äiti näin myöhään lähti, kun tuli minua vastaan tuolla 
nevalla. 

— Älä hulluttele, sanoi emäntä. — Äitisi on vastikään kuollut ja makaa 
tuolla riihessä. 

— Se ei ole mahdollista, sanoi isäntä. Mutta kun hän meni riiheen 
katsomaan, näki hän siellä äitinsä ruumiin makaavan laudalla. 

Eräs mies tuli syksyllä kaupungista kotiansa A:n pitäjään, niinikään 
Pohjanmaalla. Maantie vei n. s. Lautanevan poikki. Kun matkamies oli tul¬ 
lut Lautanevalle, astui hänen rattaittensa luo tuntematon mies, joka pyysi 
päästä kyydille. Matkamies suostui pyyntöön. Tiellä sanoi vieras nimensä 
ja asuinpaikkansa. Siinä puhuttiin tietysti muistakin asioista. 

Kun oli päästy A:n kirkonkylään, meni matkamies sisälle erääseen 
asuntoon, jonne hänellä oli asiaa, jättäen vieraansa rattaille istumaan. Kun 
siellä oli joku aika pakinoitu, sanoi mies: 

— Täytyy sentään lähteä. Minulla on tuolla rattaillani toveri; hänestä 
voi tuntua pitkältä siellä niin kauan yksin istua. 

— Kuka sinulla on mukanasi, kysyttiin. 

Mies ilmotti vieraansa nimen, lisäten, että tämä oli Lautanevalla pyytä¬ 
nyt päästä rattaille. 

— Mitä sinä nyt puhut, vastattiin hänelle. Se mieshän on tänään tappa¬ 
nut itsensä rautalapiolla, ollessaan Lautanevalla ojaa luomassa. 

Kun mentiin ulos, ei rattailla enään istunut ketään. Tuo matkatoveri 
olikin siis ollut paljas haamu. 


Mystillinen valokuva. 

Aikakauslehdessä ,,English Mechanic v. 1898 kertoo tunnettu luonnon¬ 
tutkija, kapteeni Noble, seuraavan tapahtuman, joka herätti suurta huomiota 
sentähden, että yleensä tunnettiin kapteeni Noble omantunnon tarkaksi, »ter¬ 
vejärkiseksi" luonnontutkijaksi ja ankaraksi spiritismin vastustajaksi. 

Vuonna 189 kuoli lordi X maatilallaan. Perheen eniten käytetty 
huone oli kirjasto ja päivää ennen maahanpanijaisia päättivät vainajan kaksi 
tytärtä valokuvata tämän huoneen muistokseen, jättäessään maatilan. Tämän 
valokuvauksen toimittivat he tavallisella käsikameralla. Kun levystä sitte val¬ 
mistivat negatiivista kuvaa, niin näkivät he hämmästyksekseen valokuvassa 
erään istuvan miehen kuvan, jonka he kohta tunsivat isä-vainajakseen. Nai¬ 
set säikähtyivät tästä niin, etteivät ensi alussa tahtoneet asiasta puhua kenel- 
lenkään. He ottivat kuitenkin kaksi positiivista kuvaa ja asia tuli sitte tun¬ 
netuksi tuttavien keskuudessa. Toista valokuvista näytettiin kapteeni Nob- 
lelle, joka tarkasti tutki tätä sekä vielä valokuvatun huoneen. 

Kirjasto on suuressa huoneessa jonka seinät ylhäältä alas ovat kirjojen 
peitossa. Huoneessa ei löytynyt mitään kuvia, joista olisi voinut syntyä 
kuvaa lepotuoliin. Valokuvassa olevan miehen kuvassa on oikeapuoli parem¬ 
min näkyvissä kun vasen puoli. Kasvot positiivisessa kuvassa eivät ole val¬ 
lan selvät, mutta oikeanpuolinen olka, käsivarsi sekä käsi, joka lepää kar- 

millä, ovat selväpiirteiset. Kuvalla on muuten eräs tunnusmerkki, joka sen 
todistaa lordi X vainajaksi, mutta tätä ei kapteeni Noble ilmoita, kun sen 
kautta kohta arvattaisiin asianomaisten nimet. 

Lopuksi huomauttaa kapteeni Noble, että hänelle, joka paljon on prakti- 
seerannut valokuvauksen kanssa, on asia kerrassaan selittämätöin. Hän on 
tehnyt asian yleiseksi toivossa, että joku tavalla taikka toisella selittäisi asian. 
Kapteeni Noble painostaa erityisesti, ettei hän usko ,,henkiin“. 


Muutamia spiritistisiä havaintoja. 

Kun minä kesällä 1902 istuin nojatuolissa lukemassa madame Blavatskyn „The Seont 
Doctrinea“ (salaista oppia), kuulin yhtäkkiä ja ensi kerran eläessäni sellaista, jonka syntymi¬ 
sessä ei ollut vähintäkään fyysillistä syytä. Sillä kohdalta, missä seinäkellomme oli seinällä, 
kuului kimakka, polkupyöränkellon ääntä muistuttava soitto. 

Hyppäsin heti tuolille ja aloin tarkastaa kelloa, joka kävi kaikessa rauhassa niinkuin 
ennenkin. Kun en kellossa voinut huomata minkäänlaista ilmiön syntymisen syytä, istuin taas 
nojatuoliin jatkamaan lukemista. Mutta silloin kuului sama heleä, kiivas soitahdus huoneen 
nurkasta läheltä lattiaa. Panin taas kirjan pois ja menin nurkkaa tutkimaan. En huomannut 
mitään, joka olisi voinut ilmiön aiheuttaa. Istuin taas lukemaan. Nyt uudistui sama soitahdus 
kolmannen kerran, tällä kerralla huoneen vastakkaisesta nurkasta. Samassa hiipi vaimoni hil¬ 
jaa sisään. Ovet olivat auki ja lapset ulkona. 

.Kuulitko mitään', kysyin vaimoltani, 

.Kuulin', vastasi hän. 

.Mitä sinä kuulit', kysyin. 

.Kuulin tuolta nurkasta ikäänkuin kimakan polkupyöränkellon soitahduksen', selitti 
vaimoni. 

Minä kerroin kuulleeni ilmiön jo kolmannen kerran. 

Tutkin heti huoneemme lattianalustankin. Lattian alla oli sileä kallio eikä edes min¬ 
käänlaista kellaria. Viereinen huonekin oli asumston. 

Kun vaimoni ja minä jo silloin olimme teosofeja, emme ihmetelleet tätä ilmiötä. Olimme 
jo aikaa sitten saaneet tietää, että viisauden mestarit tällä tavalla usein ilmoittautuvat niille, 
jotka syystä tai toisesta ovat joutuneet heidän huomionsa esineeksi. He käyttävät .astrali- 
kclloa', joka ei ole muu kuin langaton sähkötys vaan sillä eroituksella, ettei tarvita lähetys- 
eikä vastaanottokoneita kuten nykyään käytännössä olevassa langattomassa sähkötyksessä fyy- 
sillisellä tasolla. Siis kaikki aivan luonnollista, vaikka ei tosin fyysillistä! Mitään luonnotonta 
ei ollenkaan ole olemassa. 

Muistaakseni keväällä 1905 makasin huoneeni lattialla täysin hereillä. Vieressäni oli 
emaljoitu sylkyastia. Yhtäkkiä rupesi tämä soimaan aivan kuin olisi rautapuikolla lyöty sen 
laitaan. Paitsi sointia liikkui sylkyastia rajusti. 

Hämmästyneenä nousin istumaan. Tarkastelin astiaa, lattiaa ja kattoa. Ei näkynyt vä¬ 
hintään syytä, joka olisi ilmiön aiheuttanut. 

Kun joku päivä sen jälkeen eräänä aamuna nousin ylös, menin tapani mukaan ensiksi ' 
juomaan vettä sangosta. Läkkinen vesikuppi, joka riippui sangon laidasta sen ulkopuolella 

rupesi äkkiä kiivaasti heilumaan kahtaallepäin. Minä säikähdin kovasti. Turhaan hain tämän 
ilmiön syntymisen näkyväistä syytä. 

Mutta kahden viimeksi mainitun ilmiön selitystä ei minun tarvinnut kauvan odottaa. 
Pian sain tietää, että eräs läheinen sukulaiseni, 12 vuoden ikäinen poika, jonka kanssa muu¬ 
taman kuukauden olin ollut vilkkaassa kirjeenvaihdossa ja joka koko sielunsa halulla olisi 
tahtonut saada nähdä minut, oli kuollut heti näitten ilmiöitten tapahduttua. Poikaparka oli 
kovasti ajatellut minua ja tahdonponnistuksellaan pannut liikkeelle astraaliset väreilyt, jotka 
saivat nuo fyysilliset esineet liikkumaan. 

Veikko. 


Ennustus lääketieteellisestä keksinnöstä. 

Olen tilaisuudessa kertomaan Spiritistin lukijoille sen ilosanoman että keksintö, johon 
viime numerossa viitattiin, on jo tehty. Kunnia siitä lankeaa kahdelle Itävallassa asuvalle 
veljekselle, tohtorit von Alimonda, jotka 25 vuoden hartaiden kokeilujen ja miettimisen jäl¬ 
keen ovat maailmalle ilmottaneet keksineensä tasavirtaisen sähkökoneen, patterin, joka kyke¬ 
nee parantamaan useimpia ihmiskuntaa vaivaavia sairauksia, tai oikeammin sanottuna, tekee 
ruumiin kykeneväksi parantamaan itsensä luononomaisella tavalla. Tohtorit v. Alimonda ovat 
sitä mieltä että ruumis itse paraiten tietää miten sairaudet parannetaan jos sillä vaan on tar¬ 
peeksi elonvoimaa, tai sähköä. Heidän ponnistuksensa ovat sentähden keskittyneet semmoi¬ 
sen sähkövirran aikaansaamiseksi, joka olisi mahdollisimman samanlaatuinen kuin ruumiin oma 
sähkö. Niinpä esim. tulee sillä olla pieni jännitys ja suuri virtamäärä („voima“). Alimonda 
kone käsittää 10 märkää sinkkihiili-elementtiä verrattoman suurilla pinnoilla. Kullakin ele¬ 
mentillä on 1 Va voltin jännitys ja 3 ampeerin virta, mikä luullakseni on harvinainen yhdis¬ 
telmä. Konetta käytetään melkein samalla tavalla kuin ennustuksessa on kerrottu. Toinen 
napa asetetaan niskaan ja toinen jalkojen alle. Yhteys ruumiin kanssa välitetään kostealla 
liina- tai huopavaatteella. Virran voimakkuutta voi muutella mielensä mukaan, pitäen sään¬ 
tönä että niskassa tuntuu ainoastaan hyvin lievä pisto, joka ei millään tavalla ole epämielyt- 
tävä. Käyttämisaika on tavallisesti noin 10—20 minuuttia päivässä, ja on koneen hoito niin 
yksinkertainen, että kukin ilman muuta osaa käyttää sitä. 

Että virta vetää ulos ruumiista epäterveelliset fluidumit on kyllä luultavaa ja sähkö¬ 
lakien mukaista. En ole sentään kuullut että vaatekappaleisiin olisi jäänyt näkyviin „tummia 
tahroja". Tuskiinpa nämä fluidumit ovatkaan meidän kuolevaisten silmillä näkyviä. 

Eikä tämä keksintö olekkaan aivan uusi. On se jo löytynyt maan päällä ainakin 15 
vuotta — muutenhan se ei olisi nyt jo löytänyt tien meidän kolkkoon Pohjolaan! Euroo¬ 
passa varsinkin Hollannissa, se on levinnyt tuhansittain ja Ruotsissa noin 500 kpl. muutaman 
vuoden kuluessa ilman minkäänlaista ,.reklaamia". Se raivaa itse tiensä. — Suomessa löyty¬ 
nee pari kolme kappaletta ja lähimmäisessä tulevaisuudessa saa se näyttää voitavansa tohtori 
Lybeckin parantolassa. 

Ruotsalaisen piirilääkärin Hj. Helleday’n (os. Östersund) kokeilujen mukaan se kyllä 
pitää lupauksensa, ja on näyttänyt siunauksensa varsinkin seuraavissa taudeissa: tarttumataudit 
ja äkilliset tulehdukset yleensä niinkuin kurkkumätä, tulirokko, punatauti, keuhhokalvontuieh- 
dus ja varsinkin nivelleini; veneriset taudit; erilaisia hermotautia; ulkonaisia vahinkoja (joissa 
tietysti myös kirurgin apu tarvitaan) ja alkoholimyrkytys. Keuhkotautiakin voi parantaa jos 
se ei ole liian kehittynyt. 

Koneen hinta ei ole niin helppo kuin voisi toivoa, syystä että platinaa on käytetty sen 
valmistuksessa, mikä seikka taas tekee sen hyvin kestäväksi. Se maksaa lisätarpeineen pakat¬ 
tuna Smk. 140, johon tulee lisää rahti ja tullimaksua, ehkä noin 40 mk. Tilataan ainoasta 
tehtaasta (os. Herra Josef Mion, Sagrodo bei Görz, Oesterreich) taikka myös allekirjoittaneen 
kautta (os. Kouvola), joka myös pyydettäessä lähettää saksan- tai englanninkielisen prospektin. 

- Vähävaraiset voivat ostaa koneen yhtiöllä: virta riittä kyllä monellekin. 

Uraniel. 

Toimituksen puolesti lisäämme vielä, että uutisen »Ennustus lääketieteellisestä keksin¬ 
nöstä" saimme „Efterätin“ viime vuoden Toukokuun numerosta (nsa. 204) Ja oli istunto, jossa 
se oli ilmoitettu, pidetty Maaliskuussa. Alkuperäisessä uutisessa, jonka hiukan lyhensimme 
oli m. m. 

»Hengellä oli vaikeata puhua ruotsia, ja lausui tämä lauseet lyhyesti, katkonaisesti näin: 
»Minä opettaa parantamaan sairaita — on helppoa ei tarvita rohtoja — uusi metoodi keksi¬ 
tään — sähköä (hänellä oli hyvin vaikea lausua elektricitet-“sanaa) — ei induktioni (sähköä) 

- vahingoittavat verisoluje — j. n. e.» 

Lopussa oli, että keksintöä on käytettävä noin 10 minuuttia kerrallaan 2 tai 3 kertaa 
viikossa. 


Thespasios Solista 

Kreikkalainen kirjailija Plutarkus, joka eli samaan aikaan muutamien apostolien kanssa 
(vuodesta 46 vuoteen 20 jälk. Kristuksen) kertoo seuraavaa erään valekuolleena olleen koke¬ 
muksista. 

Thespesios, kotoisin Solista, nuori elämän haluinen mies, putosi eräänä päivänä nurin 
niskoin, niin että katsottiin hänen kuolleeksi. Mutta silloin juuri kun hänet kolmea päivää 
myöhemmin piti haudattaman, heräsi hän eloon. Sen jälkeen näytti hänessä tapahtuneen ih¬ 
meellinen muutos. Sensijaan kun hän ennen oli ollut kevytmielinen tuhlari, muuttui hän nyt 
hurskaaksi, jalo luonteiseksi ja rehelliseksi mieheksi. Kun hänen ystävänsä tiedustelivat syytä 
tähän muutokseen, niin kertoi hän sielunsa tehneen sillä aikaa kun hän oli näköjään kuolleena, 
ihmeellisiä huomioita. Ensiksi oli hän tuntenut niin kuin koko hänen olemuksensa olisi äkkiä 
laajentunut ja hän kerrankin olisi saanut oikein hengähtää täysin siemauksin. Hän tunsi itsensä 
terveeksi ja voimakkaaksi ja katseli ympärilleen niinkuin hänen sielunsa olisi ollut »paljaana 
silmänä" — samalla kun häntä kuljetettiin eteenpäin valovirrassa. Äkkiä tapasi hän erään 
henkiolennon, joka otti hänen huomaansa ja kuljetti ympäri kaikissa osissa hänelle tuntemat¬ 
tomassa henkimaailmassa sekä näytti hänelle niitten onnettomien henkien kohtalon, jotka täällä 
olivat eläneet synnissä. Nämät näyt ja kokemukset vaikuttivat häneen niin, että hän päästes¬ 
sään vielä takaisin tähän eloon, muutti elin tapansa. 


Ajatelma. 

Maata ei voi ymmärtää, ennenkuin on opittu tuntemaan taivas. Ilman 
henkistä maailmaa, jää ulkonainen maailma selittämättömäksi arvoitukseksi. 

J. Joubert. 

Kysymyksiä ja vastauksia. 


Kysymys: Miten on ymmärrettävissä, että 
henkiolennot, joita voi kuvitella korkeintaan 
eetteristä tai ilmasta kudotuksi, vöivät saada 
aikaan koputuksia y. m. sekä suorittaa jopa 
sellaista mekaanista työtä kuin on Spiritistin 
numerossa 2 kerrottu piaanon nosto? 

m. m. 

Vastaus: Puhtaasti materialistisenkin tie¬ 
teen kannalta eivät eetteri ja ilma ole samaa, 
niinkuin arvoisa kysyjä olettaa —! Eetteri 
on ainetta — samoin ilmakin. Oletteko kos¬ 
kaan lämpöisellä kesäpäivällä tai nuotion 
ääressä huomannut kuinka „ilma“ väreilee 
lämmön vaikutuksesta. Varmaankin! Siis on 
»ilmakin" ainetta — sillä eihän tyhjä voi 
väreillä. Vaikka henki ruumis olisikin kokoon 
»kudottu" eetteristä tai »ilmasta" niin olisi 
se näin muodoin kaikissa tapauksissa aineesta 
ja niinkuin tiedetään fysikan lakien mukaan 
voivat nämätkin aineet suorittaa mekaanisia 
työtä ja voimakkaasti vielä. 

Henkiruumis ei kuitenkaan ole »kudottu" 
näistä aineista vaan n. k. astraali-aineesta. 

»Henki“-käsite on hyvin venyvä. Kun 
esim. sanotaan, että jossakin on »henki", s. 
o. että hän elää fyysillistä elämää, on tässä 
tapauksessa n. s. eläimellinen sielu, eikä suin¬ 
kaan »henki" siinä merkityksessä kuin »kuo- 
lematoin sielu." 

Ne »henget", jotka spiritistisissä istunnoissa 
saavat aikaan ilmiöitä, ovat tavaltaan erilai¬ 
sia, joita tässä kävisi pitkäksi kertoa. Mai¬ 
nitsemme vain, että henget spiritistisissä 
istunnoissa toimivat mediumin »eetteriruumin" 
avulla, saaden aikaan ilmiöitä — siten voi 
vainajan eetteriruumis käyttää mediumia voi¬ 


ma patterina: Mutta kysymykseenne miten 
ne voivat saada aikaan koputuksia piänon- 
nöstoja y: rh: on heippo vastata. Asian valai¬ 
semiseksi tahtoisin teiltä kysyä: miten on 
mahdollista, että auringon säteet polttolasia 
käytettäessä sytyttävät esineen palamaan 
1 vaikka eivät ne ilman sitä koskaan sellaista 
kuumuutta synnytä. Selitys on se, että lasi 
kokoaa auringonsäteet yhteen huippuun, s. o. 
kohdistaa määrättyyn pintaalaan kuumuutta 
enemmän kuin auringosta tavallisissa oloissa 
lähtee. — Tai miksi dynamiitti särkee kal¬ 
lion? Siksi, että se muuttuu kaasuksi, joka 
ottaa niin paljoa suuremman tilan kuin itse 
dynamiitti. 

Otaksutaan, että ihminen osaa ainoastaan 
lähettää astraali voiman ja kohdistaa sen 
johonkin fyysilliseen esineeseen määrätyssä 
tarkoituksessa. Kun astraliaine on paljoa 
hienompaa kuin se eetteri, jota tarkoitatte, 
on sen voima fyysilliseen kappaleeseen suun¬ 
nattuna ääretön, juuri sen lain mukaan, että 
hienompi aine hallitsee karkeampaa. Mediu¬ 
mia voi myöskin verrata höyrykoneeseen. 
Mitä on höyry vapaassa tilassa? Ei se mitään 
voimaa ilmennä. Mutta ahdettuna koneeseen 
| saa se suuria aikaan. Kun raskas piano ihmis¬ 
käsien siihen koskematta, nousee lattiasta 
kattoon, niin sopii esim. selittää ilmiö näin: 

Joku olento osaa mediumin välityksellä 
suunnata luonnon vapaudessa olevan astraali 
aineen ahtaaseen uomaan, jonka pään hän 
niin sanoaksemme asettaa pianon alle. Yhtä 
helposti kuin höyry työntää sylinterin pois 
tieltään, yhtä helposti nostaa tuo ahtaseen 
tilaan asetettu astraalivirta pianon kattoon. 


~mic 


atm; 


V alon ja totuuden ystävät, levittäkää totuuden valoa kaikki¬ 
alle! Levittäkää ,,S p i r i ti st i ä“ jokaiseen palatsiin, ja jokai¬ 
seen majaan; niin ylhäisille kuin alhaisille, niin rikkaille 
kuin köyhille. — Spiritismi on lohdutuksen evankeliumi kai¬ 
kille raskautetuille ja epätoivoisille. 


mi 


cm: 

Toimituksen työpöydältä. 


— Ystävämme tuolla puolen ovat kertoneet, 
että muutamissa piireissä on ryhdytty spiri- 
tistisiin kokeiluihin. Tässä ei luonnollisesti 
mitään pahaa ole niinkauan kun ne pysyvät 
vississä rajassaan, mutta pahennukseksi ne 
voivat muodostua jos mennään näissä kovin 
pitkälle, tai m. m. itsekkäissä tarkoituksissa 
tehdään tiedusteluja y. m. Varoitamme siis, 
että kokeilujen annetaan jäädä yksinkertai¬ 
sempiin asioihin, ryhtymällä pitempiin toi¬ 
menpiteisiin. Olemme tähän varoituksen 
saaneet kehoituksen sentähden, että useissa 
kokeiluissa on kiiruhdettu tiedustelemaan 
kaikenlaisista asioista. Pysyttäköön pääasi¬ 
assa: hengen jatkuvan elämän todistami¬ 
sessa — se riittäköön siksi kunnes on kehi¬ 
tytty vastanottamaan enemmän. 

— Yliaistillisia ilmiöitä nimistä, tässä nume¬ 
rossa jo alettua sarjaa, tullaan jatkamaan ja 
toivoo toimitus, että lukijat, joilla on ollut 
kokemuksia yliaistillisista asioista tai lähei- 
semmästä ympäristöstään saaneet luotetta¬ 
vasti kuulla tämänkaltaisista kokemuksista, 
näistä meille kirjoittasivat. Nimet julaistaan 
tai ollaan julkaisematta kunkin kirjoittajan 
toivomuksen mukaan. 

— Vieras kielisten sanojen käytöstä on 
meitä ystävällisesti huomautettu. Tähän huo¬ 
mautamme puolestamme, että toiset kirjoit¬ 
tajistamme käyttävät sanat sellaisena kun ne 
asianomaisessa kielessä kirjoitetaan, toiset 
kirjoittajat mielukkaammin kirjoittavat ne 
suomalaiseen tekstiinsä, kun niitä täytyy 
käyttää, ääntämisen mukaan. Tämä ei tuone 
mitään haittaa lukijoille — vai kuinka? 

— „Ääniä haudan takaa" — uusi kirjateos 
valmistunee jo muutamien päivien kulut¬ 
tua painosta ja joudutetaan kirjansitojalle. 
Niitten, jotka aikovat kirjan saada 2: — mar¬ 
kalla toimituksen kautta, tulee kiireesti tehdä 
tilauksensa, ennenkuin kirja levitetään kirja¬ 


kauppoihin, jolloin sen hinta on: 2:50. Alen¬ 
nuksella saa kirjan toimitukselta senkautta, 
että kirjakauppain palkkiot y. m. jäävät pois 
hinnasta. 

— Tietosanakirjasta tahtoisimme myöskin 
lausua jonkun sanan. Olemme selailleet 
ensimmäistä nidettä jonka olemme saaneet 
käsiimme (toimitukselle ei ole lähetetty) ja 
tehneet siinä muutamia huomioita, joittenka 
johdosta mielisimme tehdä muutamia kysy¬ 
myksiä: Miksi siinä ei ole selitettynä kaik¬ 
kia suomalaisessa kirjallisuudessa esiintyviä 
vieraskielisiä sanoja — vai onko Tietosana¬ 
kirjan toimittajille kerrassaan tuntematonta, 
että suomen kielellä löytyy esim. laajahko 
teosofinen ja spiritualistinen kirjallisuus, jossa 
löytyy paljon vieraskielisiä sanoja ja »ter¬ 
mejä"? Luulisimme toki, että nämät olisivat 
tärkeämpiä teoksessa selitettäväksi kun esim. 

| sukupuuttoon kuolleista indiani-heimoista. 

Ja vielä eräs toinen seikka: Ensimmäisessä 
niteessä on nimimerkki A. Gr. selittänyt 
Aave- sanaa, mutta tehnyt sen yksipuoli¬ 
sesti, yksilöllisen mielipiteensä mukaan ja 
nähtävästi tietämättömänä siitä, että maapal¬ 
lollamme löytyy miljooneja ihmisiä, joilla 
on aaveesta vallan toisenlaiset käsitykset 
kuin hra A. Gr.ilä. »Kirveensä kiveen lyö" 
herra A. Gr. selityksensä viimeisessä lau¬ 
seessa: »Viime vuosisatoina aaveusko on 
tuntuvasti vähentynyt, vaikka se on saanut 
jonkinmoista tukea runoudesta (?) valitettavasti 
myöskin kansan- ja lasten kirjallisuudesta (?) 
sekä aivan viime aikoina spiritismistä*". 
Tämän lauseen kirjoittajalle on viime aikai¬ 
nen kehitys nähtävästi kerrassaan tunte¬ 
maton joka tuntemattomuus osaltaan selittä- 
neekin koko aave-sanan selityksen. 

Käsittääksemme ei tällaisessa kirjassa, kun 
Tietosanakirja on, saisi esiintyä yksipuoli¬ 
suutta selityksissä. 


*) Kuinka on selitettävissä lauseessa löytyvä ristiriitaisuus; siinä nimittäin sanotaan, että 
»viime vuosisatoina on aaveusko tuntuvasti vähentynyt", vaikka sitte ilmenee samassa lau¬ 
seessa: »vaikka se on saanut jonkinmoista tukea runoudesta, valitettavasti myöskin kansan-ja 
lasten kirjallisuudesta, sekä aivan viime aikana spiritismistä," 

Se seikka, että spiritualistinen ja teosofinen 
kirjallisuus on Tietosanakirjan toimittajille 
näin tuntematonta, selittänee myöskin sen, 
ettei teoksesta ole mitään ilmoitettu „Spiri- 


tistin", enempää kuin »Tietäjänkään" lukija 
kunnalle vaikka ilmoituksia Tietosanakir¬ 
jasta on näkynyt tilapäisissäkin julkaisuissa. 


Spmttstiaen 

Seuran 

kokous pidetään sunnuntaina t. k. 
21 p:ä klo 3 j. p. p, Wuorikatu 9. 

Jäseneksi seuraan voidaan ilmoit¬ 
tautua kokouksen alussa. 


Spiritiattset 

Cuennot 

Sunnuntaina Maalisk. 21 p:ä klo 
2 j. p. p. Wuorik. 9 (ent. Koiton 
salissa) luennoi toimittaja Veikko 
Palomaa. Aine: Spiritistiset ilmiöt. 

Oviraha kannetaan huoneenvuok¬ 
raan 25 penniä. 

r\ Mitä on haudan tuolla puolen? 

Mikä odottaa meitä n. k. kuoleman jälkeen? 
Näitä kysymyksiä valaisee spiritismi. 

^ ^ ^ | A kaikille selviäisi, 

lOXXä että SUKKELA 
polkupyörät ja 
TARMO ompelukoneet ovat maail¬ 
man parhaat, jonka on todistanut 
koneinsinööri, sekä käyttäjät, on tei¬ 
dän heti pyydettävä kuudettasataa 
n:oa käsittävä tavaraluetteloni. 

Jälleenmyyjille edulliset ehdot m. 
m. 300 mk. kultakello palkkiona. 
Luettelo lähetetään maksutta. 

6ino Couhlvuori 

Vaasa, 

Kone-, Kello- ja Kultatavaraln kauppa. 


Keski-Suomi, Suomalainen, Kaleva, Kaiku, Kansalainen, 
Satakunta, Suur-Savo, Mikkelin Sanomat, Otava, Savo- 
tar, Ilkka, Waasa, Wiipuri, Karjala, Aamulehti, Tam¬ 
pereen Sanomat, Uusi Aura ja Turun Sanomat 1 k. 
4 siv. 50 mm. 

UUSI KIFORTEOS: 

finnin Hntmnn rnhnn 


nfiKYmnröm mnniLmn 

ilmestyy tällä kuulla painosta noin 150 
sivuisena. Kirjakauppahinta 2: 50. 
Etukäteen tilaamalla Spiritistin toi¬ 
mitukselta Helsingissä saadaan kirja 
2: — mkalla. 

Tilaukset tehtävät ajoissa! 

Tilatkaa ! Levittäkää ! 


MATTOJA 


saa ostaa ja tilata 2 mkasta 
ylöspäin, sekä vanhoja korja¬ 
taan. Q. PIETILÄINEN 
Kapteenink. 7 rappu H. 


Ilmoittajat huomatkaa! 

Tällä sivulla on tilaa ilmoituksille. 
Käyttäkää tilaisuutta. 


VASTAAVA TOIMITTAJA: JALO KIVI. 


Helsinki, 1909. A. Airaksisen Kirjapaino. 



















